Arnie Norse

Arnie «Skiffle Joe» Norse, født Arne Trandal (1925–2016)Norsk pop & rockleksikon. Eggum, Ose, Steen, Bergan. Vega forlag, 2013, s. 471«Arnie 'Skiffle Joe' Norse er død», VG 16. desember 2016 var en norsk sanger og underholdningsartist.

Arnie Norse var en gammel traver i norsk populærmusikk, kjent fra utestedet Tranen i Oslo, en lang rekke utdrikningslag«Arnie «Skiffle Joe» Norse (91) er død», Christian Sørgjerd, Aftenposten 16. desember 2016, noen fjernsynsopptredener og egenproduserte kassettutgivelser. Han var utdannet boktrykker og jobbet i England fra 1950 til midt på 1950-tallet. Da han kom tilbake til Norge begynte han å opptre med å synge og spille gitar samtidig som har syklet på etthjulssykkel. Han opptrådte blant annet på Sirkus Arnardo.Arnie Norse . Rockipedia, besøkt 24. oktober 2014.

I 1958 ble hans første plate utgitt, singlen «Mexico-Joe» på A-siden. B-siden var «Oh senorita» som ble en hit på Island. I denne perioden brukte han navnet «Skiffle Joe», som han fikk av Arne Bendiksen.

I 1978 begynte han å opptre på restaurant Tranen i Oslo, syklende på etthjulssykkel med gitar og cowboyhatt. Han sang slagere og frekke viser som «Misjonær i gryta», «Min lille kone (som legger seg på ryggen for ei krone)» og «Jælp mæ å rime (Den sensurerte bært-bært-visa)». Han opptrådte ukentlig på Tranen i over 30 år, fra 1978 sammen med sin kone Nipaporn Norse og deres band gjennom mange år, frem til stedet stengte i januar 2012.«Tranen er borte», Tone B. Værvågen, Aftenposten, besøkt 18. november 2024.

 Diskografi 
 Tretten frekkiser (1978)
 Greatest Hits! (1987)
 På 3 hjul i svingen (1993/94)
 Manana Amor 14 Brand New Songs (1997)
 Dinge-ling 14 nye gladlåter (1998)
 Under sunnmørsalpene (1998)
 55 låter som ler og gråter (2011)

 Referanser 

 Eksterne lenker 


  Presentasjon på VG nett

Kategori:Norske sangere